Autolycus (Mercurii filius)

Autolycus (Graece Αὐτόλυκος), Mercurii filius, in fabulis Graecis est fur notissimus. Anticleae pater, Ulixis avus est; nam Ulixes eum in carmine XIX Odysseae reminiscitur et nomen Autolycum sibi dedisse narratXIX 395. Dixit Autolycus filae et marito eius se multis hominibus odiosus (ὀδυσσάμενος) fuisse, nepoti ergo Ὀδυσσεύς nomen dandum esse.. Euripides drama satyricum de Autolyco composuit.

Origo
Mater eius Philonis filia Deionis filii Aeoli, ut Hesiodus dicitFrg. 64, 185a Merkelbach — West. vel Chione Daedalionis filiaHygini fabulae, 201.. Eadem ab Apolline Philammonem peperit Thamyridis patrem. Interdum filius Mercurii et Stilbae Eosphori filiae dicitur Scholia in Orestem Euripidis, 1646. aut ipsius DaedalionisPaus. VIII 4, 6. aut ErichthoniiSophoclis Thamyris, frg. 242 Radt..

Labores
Mercurius filio muneri dedit, ut furacissimus esset nec deprehenderetur in furto; nam quicquid surripuisset in quamcunque vellet effigiem transmutari poterat, ex albo in nigrum vel ex nigro in album, in cornutum ex mutilo, in mutilum ex cornutoHes. loc. cit., Hyg. loc. cit.. Idem filio suo nomine peierare permisitDionis Chrysostomi Troicus, 17.. Autolycus galeam Amyntoris ex Eleone rapuitHom. Il. X 266. et vaccas Euryti ex Euboea abigit"Apollodori" bibl. II 6, 2.. Argonauta fuitibid. I 9, 16.. Herculem luctari docuitIbid., II 4, 9..

Autolycus et Sisyphus
Autolycus Sisyphi pecus assidue surripiebat nec ab eo deprehendi poterat. Sisyphus furtum sentiebat, quod illius pecudum numerus augebatur et suus minuebatur, et, ut eum deprehenderet, in pecorum ungulis notam imposuit. Ut Polyaenus dicit, plumbo ungulis sic affecit, ut ΑΥΤΟΛΥΚΟΣ ΕΚΛΕΨΕΝ, scilicet Latine Autolycus furatus est ungulae in terra imprimerent; cum Autolycus noctu pecudes abduxisset, sole orto agricolae in via litteras accusatorias videruntStrategemata VI 52. Sunt qui addant Autolycum deprehensum Anticleam filiam Sisypho dedisse, quae postea Laerti coniunx facta est, sed Ulixem e Sisypho genuitSophoclis Aiax, 190, Philoctetes, 417, Ovidii Metamorphoseis. ХIII 31., quod inimici Ulixis remurmurare solent.

Familia
Neaeram Perei filiam aut Amphitheam uxorem habuitHes. loc. cit. et Anticleam filiam. Iasonis mater Polymede Autolyci filia fuisse inredum diciturHyg. fab. 14, Tzetz. sch. ad Lycophronem, 872.. Habuit et filios, cum quibus in Parnasso monte habitabat, ibi et Ulixes nepos eum vidit.Homeri Odyssea XIX 395; XXIV 331—335..

Notae

Categoria:Argonautae
Categoria:Mythologia Graeca
Categoria:Personae Odysseae